Lolland-Falsters Stifts-Tidende, 1839-05-26
Frankrig. Efterretningen om at Opstanden i Paris var dæmpet har bekræftet sig, og Forsøgene den 13 dennes vare de sidste Følger af denne endnu gaadefulde Begivenhed. Politiet er nu ivrig beskjæftiget med at fængsle mistænkelige Personer, og henved 200 skulle alt være arresterede ligesom der og er sendt Arrestationsordrer omkring i Provindserne. Forhørene ere i fuld Gang, og bekræfte den tidligere yttrede Formodning om at Opstanden var forberedt længe i Forveien; thi alle de fængslede Jndivider have paa de til dem rettede Spørgsmaale eenstemmigen svaret, at de kun tilfældigen havde været paa det Sted, hvor Opstanden begyndte, og at de der bleve tvungne til at tage imod Vaaben og at kæmpe. Af nogle hos de dræbte Personer fundne Proclamationer formoder man at Opstanden er bleven anstiftet af Republicanerne, men da man og anstiller Undersøgelser hos Legitimisterne, synes det som om man endnu ikke har faaet fuldstændig Lys i Sagen. Mærkelig er den Omstændighed, at Tropperne ved at bestorme en Barrikade have fanget tvende af Marqvis en DreusBrezes Tjenere i Livree. Marqvisen, der er en bekjendt Ligitimist, har omtalt denne Sag i Pairskammeret, og der erklæret, at Tjenerne ere meget skikkelige Folk, og at de kun af Nysgjærlighed vare gaaede hen for at see paa Kampen, da de bleve fangne; men man har ikke fundet Anledning til at sætte dem paa fri Fod. Pairskammeret, der skal undersøge Sagen om Opstanden, har alt udvalgt en Committee, for foreløbig at undersøge den. - Det nye Ministerium har endnu ikke givet noget Livstegn fra sig, men desmere beskjæftige Journalerne sig med det, og der paastaaes i Almindelighed, at der alt er megen Uenighed mellem dem, saa at der er megen Udsigt til at en nye Ministerkrisis snart vil opstaae, hvorefter de Doctrinaire maaskee ville blive de herskende. Forøvrigt mener man, at skjøndt Ministeriet er opstaaet under Opstanden, har der dog længe været Tale om at danne et saadant, saa at Opstanden kun har fremskyndet dets Sammensættelse. – Jstedetfor den fratraadte Præsident, Passyhar Deputeretkammeret valgt Sauzet med 213 Stemmer, der netop var den fornødne Majoritet. Ved den første Afstemning havde Thiers 201 Stemmer og Sauzet kun 199, hvorimod ved Omstemningen Sauzet fik 213 og Thiers kun 205. Atter af denne Afstemning seer man at Kammeret er deelt i tvende lige Partier, og, uagtet Ministrene understøttede Sauzet, formaaede de kun at tilveiebringe en ringe Majoritet; dog trøster man sig med at Kammeret vil vise sig meere føielig ved andre Sager. Til Vice præsidenter ere udvalgte Ganneron af venstre Centrum og Jacqueminot af høire Centrum Spanien. Endelig begynder Overgeneralen Espartero at sætte sig i Bevægelse og har nu under 8de dennes bemægtiget sig Ramales. Efterat han derpaa havde forkyndt at han under 10de de. vilde angribe Guardamind, et befæstet Sted ved Ra males, har han og fuldført dette Forehavende og derved tillige gjort 300 Carlister til Fanger. Maroto fremstiller disse Begivenheder som meget ubetydelige. Cabrera har atter overvundet de mod ham udsendte Tropper, og holder Veien til Madrid, besat, saa at man der er i stedsevarende Frygt for ham. Medens dette er alt hvad der passerer paa Krigsskuepladsen, vedbliver man at vexle Ministre i Madrid, og om samtlige Forandringer hører man kun, at det er ubetydelige Personer der vælges for at gjøre Plads for andre ligesaa ubetydelige, og Begivenhedernes Gang tyde og hen paa, at det virkeligt er saa.